Deg waya ad d-naf ula d agdud amaziɣ ur yemgarad ara ɣef yigduden nniḍen, ula d netta yesemras annaw-agi n tsekla n timawit di tallit-a tamirant, ladɣa di tmedyazt tatrart, aya yettuɣal ɣer tiktiwin d uselmed d uwellah akk d ttebga i nettaf deg yinzan d lemun, dagi ad d- naf inzan d lemun ttemcabin aṭas, ladɣa si tama n talɣa akk d tutlayt, ama di tewzel n tefyar, cbaḥa n lebni n wawalen, asegdem n usuggen, lmizan d tmeɣrut i s wayes keffunt tseddarin, ma d amgired ttwuxedment aṭas n tezrawin, ur siwḍen ara ad semgirden gar-asen imi smesslayen-d fella-sen amzun d yiwen)2(, ula d tabadut n tewsit-a tettas-d s waṭaṣ ɣef yinzi acku lemun d inzi, ɣef anect-a Y.Nacib yenna-d: Inzi d awal wezzilen i yekkeffun s tmeɣrut, deg-s ad d-naf tirmit n tudert i yesan inumak wessien n ugdud(3(.